Document ID: 32011D0112

KOMISIJAS LĒMUMS
(2011. gada 18. februāris),
ar kuru groza Lēmumu 2008/620/EK, ar ko izveido īpašu kontroles un inspekcijas programmu attiecībā uz mencu krājumiem Kategatā, Ziemeļjūrā, Skagerakā, Lamanša austrumdaļā, ūdeņos uz rietumiem no Skotijas un Īrijas jūrā
(izziņots ar dokumenta numuru C(2011) 899)
(2011/112/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 95. pantu,
tā kā:
(1)
Ar Komisijas Lēmumu 2008/620/EK (2) ir izveidota īpaša kontroles un inspekcijas programma, kas piemērojama trīs gadu laikposmā, lai saskaņoti īstenotu pasākumus mencu krājumu atjaunošanai Kategatā, Ziemeļjūrā, Skagerakā, Lamanša austrumdaļā, ūdeņos uz rietumiem no Skotijas un Īrijas jūrā.
(2)
Īpašā kontroles un inspekcijas programma vajadzīga, lai organizētu operatīvu sadarbību starp attiecīgajām dalībvalstīm un lai Kopienas Zivsaimniecības kontroles aģentūra varētu organizēt kopīgas izmantošanas plānu izstrādi saskaņā ar Padomes Regulas (EK) Nr. 768/2005 (3) 9. pantu.
(3)
Lai nodrošinātu to, ka tiek turpināta mencu krājumu atjaunošanai izveidoto pasākumu saskaņota īstenošana, īpašās kontroles un inspekcijas programmas darbības laikposms jāpagarina par vienu gadu.
(4)
Tāpēc attiecīgi jāgroza Lēmums 2008/620/EK.
(5)
Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2008/620/EK 2. panta ievaddaļu aizstāj ar šādu ievaddaļu:
“Šā lēmuma 1. pantā minēto īpašo kontroles un inspekcijas programmu piemēro četrus gadus, un tā aptver šādas darbības:”.
2. pants
Šis lēmums ir adresēts dalībvalstīm.
Briselē, 2011. gada 18. februārī

Labels: 6